
Kiev og Krim 26.09 – 08.10.2008

Dagbog 

Fredag 26. september

Afgang kl. 9.15 med SAS til Kiev. Det var en fin tur, som kun varede 2 timer og 5 minutter. Vi mistede en time undervejs pga. tidsforskellen. Ved ankomst til Kiev skulle vi udfylde ind- og udrejsepapirer. Udrejsepapiret fik vi returneret med et stempel. Passet blev scannet så jeg ved ikke hvad vi skulle med det udfyldte papir. Der var en del mennesker i ankomsthallen. Det vi lagde mest mærke til var alle de ortodokse jøder med store hatte og slangekrøller. Senere hørte vi at de skulle mindes en bestemt mand. Endelig fik vi vores stempel og vores bagage. Vi  kom op i en lille bus med meget mørke vinduer og så begyndte turen mod Kiev. Der var kun 33 km. Men det tog meget lang tid. Det meste af tiden holdt vi i kø. Ved 16 tiden fik vi frokost på en meget fin restaurant. Vi fik salat med iceberg, agurk, majs , purløg og creme fraiche dressing. Derefte suppe med kartofler og champignong. Tilsidst minutbøf med løggratinering med ost. Tilbehøret var ristede auberginer, squash og tomat. Suppen var lidt kedelig, men ellers dejlig mad. Til slut fik vi grøn the lavet i en lille potte med en lille brik med honning. Det var meget velsmagende.

Efter at frokosten var afsluttet startede vo-res bytur. Men først skulle vi veksle penge. Vi fik set et gammelt kloster, som var helt nyt. Det var opført som en nøjagtig kopi af det gamle. Der var gudstjeneste i gang. Meget stemningsfuldt.


Vi skulle også nå at spise aftensmad inden vi skulle til en orgelkoncert i en katolsk kirke. Til aftensmad fik vi igen en salat. Derefter no-get paneret torske fisk med noget ovenpå, som var fedtet, og en slags bagte kartoflerskiver. Theen bagefter var lige så kedelig som maden. Vi nåede lige orgelkoncerten kl. 19.30. Kl. 21 

var det færdigt – lidt uinteressant efter vores smag.


Retur til hotellet. Vi købte vand og øl i et lille ”supermarked” ved siden af hotellet. Vi skulle lige smage lidt øl fra det bryggeri Carlsberg havde købt. Det smager godt – og nu forbereder vi os lidt til, hvad vi skal se i morgen. Lørdag er mange taget på landet og det skulle være nemmere at komme rundt i byen.

Lørdag 27. september


Morgenmadsbuffet med div. Småretter fra kylling med ris eller kartofler, brød, yougurth, pølse, ost + en hel del mere.


Kl. 10 kørte vi til Pecherska Lavra (et gammelt munkekloster), hvor der også var underjordiske huler, hvor munkene havde levet. Der kunne de kun overleve en bergrænset årrække. De blev begravet i hulerne hvori de havde levet. Klostret i sig selv var meget flot med kirker, et meget stort klokketårn og et lille museum. Der var andre huler dybere nede under klostret. Vi var 3, som blev ovenfor og kikkede på omgivelserne. Der var en lille gade, hvor der blev solgt honning fra alle boderne. Der var mange forskellige slags, nogle oven i købet med nødder i.


Frokost på en meget speciel restaurant, der var udsmykket med gamle landbrugsting, udstoppede høns, okser og lignende. Vi fik en dejlig frokost. Først blev der serveret en salat med agurk, tomat, gul peber med mørkt brød med kommen ovenpå. Så fik vi rødbedesuppe med syrnet fløde. Dertil var hvide brødtoppe som skulle dyppes i en hvidløgsolie. Dernæst fisk på spyd med ris i bouillon. Dertil drak vi hybensaft.


Efter frokosten så vi præsidentpaladset og de paladser, der lå ved siden af. Derefter kørte vi til Marienskij paladset, som desværre var lukket. Vi kunne dog gå en tur rundt i parken og derfra danne os et indtryk af paladset. Rundturen i Kiev fortsatte med besøg i Sophia katedralen, Den gyldne Port samt Vladimir katedralen  som vi lige kunne nå at se inden aftensmaden. Denne var ikke helt så god som frokosten. Vi startede med en slags italiensk salat med mørkt brød. Så kartoffelmos med et stykke friturestegt paneret kylling krokot. Hertil drak vi ferskensaft. Efter aftensmaden kikkede vi efter et supermarked, hvor vi kunne købe ind til togturen i morgen (søndag). Det supermarked som vores guide anviste var ikke et super-marked, så vi må klare os med det lille marked ved siden af hotellet. De 2 lokale mørke øl, vi købte der, smager godt.

Søndag 28. september

Ved morgenmaden sørgede vi for på ægte ”tyskermaner” at tage ekstra mad med til aftensmad og morgenmad på toget. Dagen startede derpå med at køre til Andreevsky Spusk. Her så vi først St. Andreas Kirken (meget flot). Så gik vi ned ad gaden. Her var der ”kunsthåndværk”, dvs. der var alt muligt – tørklæder, strikkede trøjer, sjaler, broderede ting, gamle uniformer og patronbælter, gamle flyver masker, malede dukker og dåser. Ligeledes var der malerier, det ene mere farvestrålende end det andet. Efter at have gåen gennem denne 

kunstnergade gik vi til Flora klostret. Her var der en kilde som angiveligt kunne sikre en evig ungdom dersom man vaskede sig i kildevandet. Vi får se om det virker.


Ved siden af klostret var restauranten, hvor vi skulle spise. Der var også en lille bod, hvor vi købte 2 store boller med kvark til togturen for 4 grinya (ca. 4 kroner). Restauranten var indrettet i gammel stil. Vi fik en meget lækker frokost, startende med tomater, peber og gulerødder, der var lavet på samme måde som jeg har lavet efter en Camilla Plum opskrift. Det smagte rigtig godt. Hertil fik vi sort/hvidt brød. Bagefter fik vi grønkålssuppe og nok andre urter i. Hertil en pirog med kød. Så fik vi 2 skiver hakket kylligeruller med ærter, gulerødder og majs. Tilbehør var ris med majs. Til sidst fik vi Walesbolle med fødeskum inden i og rigtig

chokolade uden på. Hertil drak vi kvaks, en drik lavet af rugbrød og gær: noget specielt men udmærket.


Efter frokost besøgte vi endnu et kloster, hvorefter vi kørte til et større markedshal (Bessarabia) med grøntsager, fisk, kød, oste og friske blomster.


Efter besøget i Bessarabia kørte vi til banegården. Toget til Krim afgik kl. 17.50. Vi blev indkvarteret i 2-mandskahytter. Der var 2 smalle senge og et bord. Blå plydsryglæn og 2 spejle på væggen. Aftensmaden var de 2 kvarkkager og vand. Senere bestilte vi the. De 2 teskeer blev brugt til vores yougurt, som vi havde taget med fra hotellet. Kl. 7.30 fik vi serveret the igen og dertil spiste vi de medbragte klapsammen fra hotellet. De 4 store glas the kostede 8 grinya. Det er nok noget af de billigste the vi har fået. Aftenen gik til at snakke med de andre rejseledsagere og kikke på den ”unge” dame, som rendte rundt i en gennemsigtig nylon natkjole. Flere af de russiske mænd gik frem og tilbage med bar overkrop. Det var i øvrigt svært at få megen søvn i løbet af natten. Toget kørte meget uroligt – utroligt mange skiftespor og lign. Da vi skulle fra toget gik den unge konduktør ned ad gangen i tights og undertrøje. Han havde vist fri til toget skulle køre igen kl. 14.30. Der var mørkt under den største del af turen, men vi så da en fin udsigt ud over vandet med en flot solopgang da vi kørte ud på starten af Krim. De byer vi kørte igennem var små og så fattige ud, men stationerne var nymalede.

Mandag 29. september


Vi var i Simferopol kl. 8.45. Vi blev hentet af en bus og kørt til vores sanatorie. Der var ca. 100 km. Men det tog lang tid for det højeste punkt på turen lå 750 m. over havet, og vejen ned igen var meget stejl og farlig. På toppen var der betjente, som kikkede på bussen og som fortalte chaufføren om hvor farlig vejen var. Vi var ikke fremme til ”morgenmad” kl. 11 som planlagt, men kl. 12. Fik serveret kvark med syrnet fløde, omelet med tomat og agurk, 2 slags brød med ost og skinke. Vores kufferter blev bragt op på værelserne. Vi fik et dejligt stort værelse med altan og udsigt ud over vandet. Kl. 13.20 kørte vi til en botanisk have (Nikita garden), som var grundlagt af en svensker. Haven var meget stor og havde mange spændende planter. I oktober er der en meget flot krysantemum udstilling. Haven er meget velholdt, og der arbejder mange mennesker, forskere, gartnere og administrativt personale.

[image: image7.jpg]



Efter besøget i haven kørte vi til ”frokost” kl. 16. En grøntsagssalat, en god og vel-smagende grøntsagssuppe med hvidløgsboller til. Hovedretten var paneret kyllingefilet og stu-vede kartofler. En lidt kedelig ret Derefter the og en bolle med abrikosmarmelade. Vi skulle 

Skynde os, for vi skulle sejle ud til et slot (Aurora, også kaldet Svalereden), som lå på en klippetop ved vandet. På vej ud af havnen i Yalta så vi et gult hus oppe på en bjergside. Der stod Jysk med store blå bogstaver på huset. Det så grimt ud, også fordi det var gult og alle andre huse var hvide. Slottet, som vi skulle se, blev brugt som restaurant. Vi gik op ad en stejl trappe til bussen. Forskellige steder stod der unge mænd med ørne og aber, som man kunne blive fotograferede med. Det så ikke så godt ud med dyr brugt på den måde. Da vi kom hjem til sanatoriet var vi en tur i det lokale minimarked, hvor vi spenderede 50 grinya (50 kr.) på en ½ liter vodka, 4 øl ½ liter og en karton appelsinjuice. Hvad mon vi skal have til aften. (Vi fik salat, noget kylling og ris + the og en kage. Ikke særligt spændende).

Tirsdag 30. september


Vores tur startede kl. 9 og gik til slottet Alupka. Et gammelt slot fra 1830, som bl.a. havde tilhørt en af Katerinas mænd (favoritter). Der var mange smulkke møbler og dekorationer på slottet. Vi så også det værelse, som Churchill benyttede som arbejdsværelse ved Yalta konferencen i 1945. Den engelske delegation boede på Alupka under konferencen. Haven var også interessant.


Efter besøget på slottet kørte vi et kort stykke til en svævebane. Vi skulle op på Aj Petri bjerget og spise frokost på en tatar-restaurant. Vi fik en meget kraftig suppe kogt på oksekød med mange grøntsager og nudler. Hertil fik vi alm. Brød og en slags bolle lavet af butterdej med ost indeni. Efter dette fik vi en bolle med fårekød i. Bollerne smagte dejligt, men var meget fedtede. Maden smagte dejligt. Vi fik smagsprøver på 2 forskellige slags vine. De var noget sødere end vi er vant til. 1 halv liter øl kostede 6 kr. Vi fik serveret the bagefter. Udenfor var der boder, hvor der blev solgt kager og søde sager. Der blev oså solgt forskellige uldprodukter. Ved en af boderne stod der en plastiksæk, hvorpå der stod Jysk efterfulgt af noget mere på russisk. Damen fortalte, at hun havde fået leveret de lammeskinds hjemmesko, som hun solgte, i denne plastiksæk. Der var en meget fin udsigt oppe fra bjerget, selv om skyerne lå ret lavt.


Tilbage på hotellet blev der arrangeret en lille tur til stranden og nogle skulpturer. Lis sprang denne tur over, da hun trængte til at hvile sig lidt efter turen i svævebanen. Aftensmaden var udmærket, men kedelig. Først fik vi en kompakt tunsalat. Derefter fisk med kartofler og smørsovs. Endelig yougurth (hindbær) og the med småkager. Ved et stort bord ved siden af var der dækket op til 16 personer. Der blev sat 2 flasker rødvin, 3 flasker vodka og 2 flasker cognac ind. Der blev startet med vodka og cognac. Lidt usædvanligt efter vores skik. Rødvinen købte man enten pr. flaske eller pr. 100 gr. De 100 gr. Svarede til et glas, som kostede 19 kr. Dyrt i forhold til en stor fadøl, som kostede 11 kr.

Onsdag 1. oktober


Til morgenmad fik vi en tynd, dejlig havregrød. Der var lige lidt for meget sukker i, mens ellers meget velsmagende. Derefter fik vi spejlæg, brød og ost. Turen til Sevastopol startede kl. 8.45. Det var en meget stejl vej med op til 12% stigning flere steder. Vi gjorde stop neden for Foros kirken, der lå højt over vejen på en klippeknold. Vi skulle på tilbagevejen komme op til kirken. Ved ankomsten til Sevastopol kørte vi direkte til ”panoramaet over Krimkrigen 1854 - 1855”. Det var lavet over en enkelt dags hændelser under belejringen af Sevastopol, og blev set inde fra forsvarernes side af befæstningen. Det var et imponernede sceneri, meget 

naturtro udført i en teknik som var helt tredi-mensionel. Sceneriet var 140 meter i omkreds og 14 meter højt og var lavet langs muren i en cirkelrund bygning.


Derefter kørte vi til Vladimirkirken, hvor vi bl.a. fik lov til at komme ned i krypten. Her var 4 af de mest berømte admiraler begravede. Der var en meget flot præst, som viste os rundt. Forinden havde han oppe på gaden velsignet en bil, som blev præsenteret for ham af ejeren.


Efter besøget i kirken kørte vi ned til ”Greve kajen”. Det var en meget flot promenade 

langs havnen med en flot udsigt over hele havneområdet og indsejlingen til Sevastopol. Der var en del liv med musikoptræden mm.


Frokosten skulle vi have på et stort hotel. Lokalet lignede og lugtede som en gymnastiksal; meget ucharmerende. Ud over os var der kun gæster (8-10 kvinder) ved et andet bord. Vi fik tomat, agurk og peber salat. Derefter en slap suppe med tørt brød til. Hovedretten var et stykke paneret kyllingekød og ris. Der lå en klat ketchup ved som dyppelse. Til theen fik vi en kage, der var pakket ind i folie. Dertil drak vi et glas appelsin sodavand. Vi fik også udleveret en  lille flaske vand.


Efter frokost kørte vi ud til en græsk udgravning som hed Khersoness. Det var et fint område. Inde på området var blevet genopført en meget flot kirke. Den var meget ny, men inde i kirken var der billeder af, hvordan den havde set ud efter de tyske bombardementer under 2. verdenskrig. Det havde godt nok været et stort arbejde at genopføre den.


På tilbagevejen kørte vi ad bagvejen op til Foros kirken, som var blevet bygget i anledning af prinsesse Dagmar og hendes mands redning efter en ulykke – attentat? med toget. Meget malerisk kirke. Turen ned ad bjerget var meget stejl, så vi kunne godt forstå at chaufføren gerne ville komme til kirken fra den anden side.


Middagsmaden var igen fed og kedelig. En slags salat med olierede grøntsager og kylling med bulgur. Brød med ost og pølse. Dertil drak vi kefir, som smager dejligt. Nærmest som en slags mild gammeldags kærnemælk. Til sidst fik vi the og en sammenlagt småkage.

Torsdag 2. oktober


Morgenmaden i dag var fløjlsgrød, coleslaw og pølse, blinis brød, ost, vindruer og æbler. Grøden smagte godt, resten kunne spises: men blinis og pølserne en del for fede eller kedelige, vindruerne seje og æblerne rådne indeni.


Om formiddagen, der ifølge programmet var fri, var der lavet en ekstratur, som guiden arrangerede for 70 grinya pr. person. Vi kørte først til en ejendom, som havde tilhørt en adelsfamilie. Her havde Puskin været gæst i en kort tid. Der var tegninger lavet af Puskin, som var dygtig til at tegne og illustrere sine digte. Omkring ejendommen var der en smuk park med mange flotte planter. Det mest imponerende var mange laurbærtræer eller snarere buske, som var klippet i de mest særprægede faconer. Bl.a var der et stykke hæk, som var klippet som en række stole.


Derefter kørte vi til Tjekhovs dasha. Det var et lille hus med tilhørende strand (en lille bugt). Det mest vidunderlige sted, som han havde købt for at få ro til at skrive. Der var en flot strandboulevard. Det så ud til at vandet i bugten var krystalklart.


Kl. 13 kørte vi til Tjekhovs hus, hvor de 2 sidste fra gruppen ventede på os. Vi så interesseret i nogle af rummene. Alt var originalt med undtagelse af tapeterne. Tjekhov var meget interesseret i planter, så haven var meget smuk. Måske skrev han ”kirsebærhaven” her. De rum, som der ikke var adgang til, var der billeder af på væggen i en lille stue. Der var også billeder af skuespillere og især af moderen, søsteren og af konen, som overlede ham i 55 år.


Frokosten blev indtaget i den samme restaurant alle gange vi spiste i Yalta. Vi fik en dejlig kraftig suppe med skinke, grøntsager og med smetana (syrnet fløde) på toppen. Derefter en salat med tomat, rødløg, ost og rød basilikum. Så nogle brasede kartofler med kogt kød. Tilsidst the og småkager. Alt smagte dejligt. Kødretten var dog lidt fed. Da guiden mente at restaurantens toiletter ikke var så pæne, blev Lis vist hen til et overvåget toilet, hvor en dame sad og modtog betaling for besøget. Toiletterne var de mest uhumske og snavsede som Lis nogen sinde havde set. Og så kostede besøget 1 grinya. Efter frokosten gik vi en tur på promenaden. Der var ganske få forretninger med tøj, hvor priserne var vanvittig høje. Der var også nogle forretninger med fotoapparater og lignende. Hvordan priserne var ved jeg ikke. Nogle drak derefter dyre caputinoer (25 grinyas) på et dyrt hotel.


Bussen bragte os derefter tilbage til aftensmaden. I dag fik vi en udmærket salat og benløse fugle. Der var også brød, ost og pølse på bordet. Til sidst fik vi the og en slags småkage. Da vi kom op til værelset blev vi inviteret ind på naboværelse hos Lilly og Søren. De bød på cognac, så det blev lidt sent. Mogens har sovet ½ time, så nu må jeg vist tage hans briller. Godnat.

Fredag 3. oktober


Morgenmaden i dag var tynd havregrød, omelet, brød, ost og pølse. Desuden pærer og melon + the. Fin morgenmad.


Turen i dag skulle gå til en gammel Tatarby, Bakhtjisarai. Undervejs gjorde vi et ophold for at se udsigten over kysten og en mere eller mindre forladt by. Den var forladt pga. at man ikke kunne sikre en stabil vandforsyning. Hele vejen ned langs kysten stod der betjente ved alle sidevejene. De ventede på en kortege, som skulle ned til Gorbatjovs dasha. Nogle fra gruppen havde set den svenske konge og dronning, sammen med nogle mennesker ved siden af det ukrainske flag. Måske var det dem, der skulle på besøg. Når kortegen nærmede sig, blev vejen spærret af og trafikken ledt ud på sidevejene. Længere fremme stoppede vi ved en lille landsby. Her var en masse koner samlet for at sælge forskellige frugter. Lis købte et syltetøjsglas fyldt med valnødder. De blev hældt ned i en plasticpose. De kostede 10 grinya. Frugterne var meget fine. Desuden solgte de et eller andet i en lille flaske, som skulle være godt for hjertet, nogle gule korn i et syltetøjsglas, som skulle være samlet af bier og være godt for forhøjet blodtryk.


Fremme ved Bakhtjisarai besøgte vi først en gammelt hulekloster. Det lå meget smukt op af klippen. Munkene boede i små huler der var lavet i klipperne. Munkene gik og arbejde uden for klostret. Og så var der mange dyre biler parkerede oppe ved klostret. Jeg ved ikke, hvor de hørte til. Ved siden af kirken lå der nogle meget gamle huse. Her boede efterkommerne af et meget gammelt folkeslag. Ved klostret købte jeg et tørklæde for 60 grinya.


Efter besøget ved huleklostret fik vi fro-kost i en meget idyllisk restaurant. Der var en skøn gårdhave med en masse blomster og springvand. Vi startede med en tynd suppe. Så stegte ris med lidt kød og gule-rødder i strim-ler. Det smagte udmærket.


Efter frokosten fik vi en fin rundtur i det gamle Khan-palads. Der var en del fine ting at se. Udenfor var der 2 brudepar med gæ-ster. Brudeparrene blev fotograferede på mange for-skellige steder. Vi drak kaffe på en lille udendørs restaurant.


Tilbage ved vort hotel var der aftens-mad. En tangsalat, karbonader med pastaskruer,

melon og the med småkager.

Lørdag 4. oktober


Vi fik en slags tynd grød og 3 kogte frikadeller med lidt tomat og agurk til. De smagte udmærket, men ikke lige morgenmad. Pandekager med honning, brød, ost, melon og pærer. Så var vi klar til at køre til Masandra paladset. Et smukt sted. Da lederen af museet hørte at vi var danske og intersserede i Dagmar tog hun os med ind i sale, der normalt ikke var åbne for publikum. Der så vi så malerier af kendte kunstnere og mange private ikke offentlig gjorte fotos af Dagmar og familien. Vi fik lov til at bruge det ”kejserlige toilet”, formentlig indrettet i 30’erne, måske til Stalin – han har vist nok været på paladset et par gange i 1947 og 1948. Han var bange for at komme til Krim. Flot lille palads og en interessant udstilling med en meget entusiastisk leder af museet.


Frokosten blev indtaget det sædvanlige sted i Yalta. Vi fik kyllingesuppe, absolut uden salt, hvid skinkesalat med smetana. Dejligt. Derefter smørfisk med kartofler og lidt bearnaisesovs-agtigt noget med dild. Sluttelig the og kage. Efter frokosten prøvede vi om vi kunne komme ind og se Emiren af Bukharas palads. Dette var i dag indrettet som sanatorium. Det lykkedes desværre ikke. Den overordnede person, som skulle give tilladelse, var ikke tilstede.


I stedet kørte vi så direkte til Livadia paladset. Det var Tzarfamilien sommerpalads på Krim. Et meget spændende sted, hvor man næsten kan mærke historiens vingesus. Først så vi paladsets sale hvor de 3 store gamle mænd forhandlede og lavede aftalen efter 2. verdenskrig (Yalta konferencen). Derefter så vi de kejserlige gemakker. Meget hyggelige rum. Som en ekstra gestus fik vi lov til at komme ind og se rum, som ellers ikke var åbne for publikum. Her var det mest interessante Katarina den Stores seng. Meget flot, pompøs og alligevel elegant lavet med mahogni- og nøddetræ med noget bronze på fødderne. Vi sluttede med at se den lille privatkirke som hørte til paladset. Her var som så mange andre steder flere brudepar, som skulle fotograferes alle mulige og umulige steder.


Efter besøget på Livadia var vi igen på kafé. Denne gang kunne vi få rigtig the lavet med theblade i en potte. Den smagte så dejligt og kostede kun 6 kr. Vi afsluttede dagen med at køre tilbage til hotellet og proviantere hos den nærliggende købmand. 1 flaske vodka, 1 karton juice (blodappelsin) og 3 øl kosted 44,50 grinya. Aftensmaden var salat med kål og tomat. Derefter kylling og pasta + melon og the. Vi kunne drikke kefir til.

Søndag 5. oktober


I dag fik vi risengrød, bøf og spejlæg, brød, ost og æbler til morgenmad. Da vi først skulle starte på vores udflugt kl. 10.30 gik vi en tur ned til stranden. Omgivelserne var der ikke gjort meget ud af, men det så ud til at vandet var pænt klart.


Vores første besøg gjaldt Yusopovs palads (Koreiz). Et gammelt adelspalads, som har tilhørt den rigeste familie næst efter tzarfamilien. Ejeren af stålvalseværket i Frederiksværk er efterkommer af denne slægt. Fra 1920 blev det nationaliseret og blev brugt af regeringen i Sovjetrusland. Under Yalta konferencen blev det benyttet af de russiske deltager som bolig. Vi så spisestuen, hvor Stalin holdt afslutningsmiddag for Churchill og Roosevelt. Vi så også Stalin og Molotovs lejligheder. Stalins arbejdsbord og telefon, Molotovs klaver og flygel var originale + nogle få andre ting. Resten var enten kopier eller møbler fra samme periode. Vi måtte vente udenfor før vi kunne komme ind. Der var 2 andre gæster, som først skulle være færdige med deres rundvisning. Bent og Bodil skulle ikke med ind på paladset, så de gik ned i parken og satte sig så Bodil kunne tegne lidt. Det blev der efterfølgende en del ballade over, da det ikke var tilladt dersom man ikke havde betalt for at komme ind i parken. Det havde været ret besværligt at få tilladelse til besøget, og episoden kunne gøre det vanskeligt for grupper at få tilladelse en anden gang. Stedet var bevogtet af militæret, så reglerne skulle overholdes.


Næste stop var Djulber sanatoriet, hvor vi oprindelig skulle have boet. Interessant sted ikke mindst på grund af tilknytningen til Dimitri Romanov, hvis bedstefar byggede paladset. 

Parken var meget flot med en fin udsigt over havet. Kharax (også et palads) som blev brugt som sana-torium. Her var parken det mest interessante. Vi be-søgte også en lille smuk kirke (St. Nina) i Oreanda.


Før frokost skulle vi have besøgt Ai Tor, som er et børnesanatorium. Men da overlægen ikke var tilstede og ikke svarede på telefonen, kunne vi desværre ikke komme ind i dag. Vi fik 2 ekstra passagerer med til Yalta. Frokosten fik vi det sædvanlige sted i Yalta. I dag fik vi tomatsalat med ost, tomater og mayonaise, suppe, ris med kød og the med lagkage. Efter fro-kosten gik vi en tur på havnepromenaden og kikkede ind i de få butikker der var. Tøjet og skoene var me-get dyre. Vi så et par højhælede sko, som kostede 1169 grinya. En lærerløn er ca. 1200 grinya før skat. Tøjet lå i samme prisniveau. Sidst på eftermiddagen kørte vi tilbage til hotellet. Aftensmad kl. 20 i dag. Den

ne bestod af tomat med ris og mayonaise, kartofler med kød på spyd, kefir og the.

Mandag 6. oktober


I dag startede vi med tynd havregrød, 2 spejlæg med pølse, melon, brød og ost. Vores første stop var Ai Tor børnesanatoriet, hvor vi blev vist rundt i parken og i spisesalene, opholdsrum og sovesale. 14 børn kunne der være i de sale vi så. Dørene var meget høje og meget flotte. Der var fine kaminer. Balkonen hvor Dagmar sad og læste biblen så vi udefra. Vi kunne ikke komme derop, for så skulle vi havde sagt besked i forvejen. Der hang vasketøj, som blev fjernet medens vi var der. Der var 150 børn, som alle led af lungesygdom. Måske var det astma. De var alle fra Kiev området. De tilbragte 27 dage på sanatoriet, hvorfor de havde lærer med. Børnene havde mobiltelefon, som de brugte flittigt. Det koster næsten ingenting at bruge den.


Efter dette besøg kørte vi ud til Masandra vinkælderen. Her skulle vi se deres vinkældre og også smage på deres vin. Besøget i kælderen var ret interessant med mange gamle historiske vine gemt i mere end hundrede år. Den største del af vinproduktionen går til portvins- og sherrytyper. Kun ganske lidt anvendes til hvidvin. Vinsmagningen var en god oplevelse. Der var skænket 9 forskellige vine op til hver samt et glas vand til at skylle munden med. Der var nogle rigtig gode portvine og en temmelig god tør sherry.


Fokosten (igen samme sted) bestod af tomat-salat med peber, oliven og andre grøntsager

i bunden. Derefter kyllingesuppe, pandekager og the. Efter frokost prøvede vi igen at komme ind på Emiren af Bukharas palads. Men det lykkedes ikke. Der var kommet en ny direktør, så NJET.


Tilbage på hotellet prøvede Mogens at gå ned for at bade i Sorte Havet. Det var blæst op, og der var nogle ret store bølger. Nå, det skulle nu prøves så forsigtigt ud, men bølgerne havde meget kraft på, og jeg blev næsten slået omkuld. På grund af de løse runde sten, som rullede med vandet ud, var det let at miste balancen. Det kunne blive farligt at blive skubbet ind mod de ret store klippesten i strandkanten, så jeg måtte opgive at kaste mig ud i bølgerne. Jeg blev dog våd over det hele. Et varmt brusebad måtte være erstatning for svømmeturen.


Aftensmaden var en salat af kogte rødbeder og kartofler. Der var også andre ting i, som jeg ikke rigtig ved hvad var. Men det smagte godt. Derefter fik vi et kæmpe kyllingeben og makaroni, melon, kefir, the og kager. Vi skal allerede være ved bussen kl. 03.45 parat til at køre kl. 4 til lufthavnen.

Tirsdag 7. oktober


Det var et voldsomt regnvejr lige indtil vi skulle køre. Heldigvis gik det over til småregn så vi kunne komme tørskoet ned til bussen. Turen gik fint. Chaufføren havde fået papirer udleveret af sit firma. Herpå stod der hvor man skulle hen på den tid af morgenen. Vi var i lufthavnen kl. 5.45. Før personalet var ankommet. Indcheckningen gik fint. Kufferterne afleverede vi selv til ham, som læssede bagagevognene. Flyet, et gammelt russerfly, der kunne tage 100 passagerer, var næsten fyldt. Turen gik roligt. I Kiev var der meget tåget på den ene side af Dnepr. Vi skulle spise morgenmad på en italiensk restaurant. Det eneste italienske var navnet. Restauranten var inddelt i små båse uden vinduer, med bænke og et stort bord og en fladskærm på væggen. Som forhæng var der lyserøde nylongardiner. Vi snakkede om hvad de mon blev brugt til. Der var meget indelukket. Vi fik en omelet og grøntsager og the. Da var klokken blevet 12. De havde ikke dækket bord eller forberedt sig på at vi kom så det ud til.


Efter morgenmaden kørte vi til et frilandsmuseum. Et meget smukt område, som var bygget op som landsbyer fra forskellige egne af Ukraine. Frokosten fik vi på en nærliggende restaurant indrettet i russerstil med kæmpestore relieffer på væggen. Vi fik grøntsagssalat, suppe med fisk, fisk med kartofler og the med kage.


Efter frokosten kørte vi tilbage til hotellet. Vi nåede at gå en tur ned ad hovedgaden. Der var en del flotte, meget dyre butikker. Men ingen butikker med hverdagstøj eller tøj som den almindelige borger havde råd til at købe. Marga købte et dejligt tørklæde. Desværre havde de kun det samme. Aftensmaden spiste vi på en restaurant i nærheden af hotellet. Vi fik en salat af kogte rødbeder og kartofler + andre grøntsager. Derefter kartoffelkager med smetana fløde ovenpå. Det var en meget fed spise. Så var der et kraftigt paneret kyllingelår. Kyllingelåret var meget saftigt når vi fik pillet paneringen af. Dertil ris, the og kage tilslut.


Eftersom vi tømte Vodka flasken ved tilbagekomsten til hotellet, sov vi godt.

Onsdag 8. oktober


I dag var der igen morgenbuffet som sidst vi boede på hotellet. Lis tog nogle klapsammen madder med ost og skinke med for at spise dem i lufthavnen. Der var panik hos vores guide og chauffør på grund af trafikken. Vi kørte kl. 10 og flyet skulle afgå kl. 13.15. Der var også en voldsom kø af biler. De første kilometre tog meget lang tid, men vi var i lufthavnen før checkind åbnede. Mogens fik vekslet de fleste overskydende grinya til euro. I den toldfrie købte vi en plade chokolade for 40 grinya. De resterende 7 fik Beate. Parfume og spiritus var dyrere end i butikkerne i Danmark.


Turen med fly hjem gik hurtigt og nemt. Kl. 15.20 stod vi på Tårnby station og vasketuren kunne starte kl. 15.50. Så er det hverdag igen.

